open-index/open-wikipedia-markdown huggingface dataset:
ٹینا فے

**ایلزبتھ اسٹامٹینا ٹینا فے** (; پیدائش: 18 مئی 1970ء) امریکی اداکارہ، کامیڈین، مصنفہ، پروڈیوسر اور اسکرین رائٹر ہیں۔ ان کی وجہ شہرت این بی سی اسکیچ کامیڈی سیریز Saturday Night Live ہے۔ ان کی نان فکشن کتاب Bossypants بیسٹ سیلرز کتاب مانی جاتی ہے۔

## حالات زندگی
ٹینا فے 18 مئی 1970ء میں اپر ڈاربی ٹاؤن شپ، ڈیلاویئر کاؤنٹی، پنسلوانیا، ریاستہائے متحدہ امریکا میں پیدا ہوئیں۔ ان کے والد ڈونلڈ ہنری فے (193ء - 2015ء) کورین جنگ لڑنے والے فوجی اور یونیورسٹی آف پنسلوینیا اور تھامس جیفرسن یونیورسٹی کے ایڈمنسٹریٹر تھے۔ ٹینا فے کی فیملی میں ایک آٹھ سال بڑا بھائی اور ان کی والدہ زینوبیا جین شامل ہیں۔ انھوں نے یونیورسٹی آف ورجینیا سے گریجویشن کی تعلیم مکمل کی۔ این بی سی کی اسکیچ کامیڈی سیریز Saturday Night Live ان کی شہرت کی وجہ ہے، جبکہ مشہور کامیڈی سیریز خصوصی طور پر ان کی وجہ سے شہرت 30 Rock بھی انھی کی تخلیق ہے جو 2006ء سے 2013ء تک کامیابی کے ساتھ آن ایئر ہوئی۔ ان کی ایک اور کامیاب کامیڈی سیریز کا نام Unbreakable Kimmy Schmidt ہے، جو اس وقت دکھائی جا رہی ہے۔ 2012ء میں ٹینافے نے اپنی لکھنے کی تخلیقی صلاحیتوں کو عملی شکل دیتے ہوئے نان فکشن کتاب Bossypants شائع کی، جس میں ٹینا فے کے ٹریڈ مارک مزاح اور ہنسی کو خوب محسوس کیا جا سکتا ہے۔ Bossypants نیو یارک ٹائمز کی بیسٹ سیلرز کتابوں کی فہسرت میں جگہ بنانے میں کامیاب رہی اور صرف امریکا میں ہی اس کی 10 لاکھ سے زائد کامپیاں فروخت ہوئیں۔ اسی کی آڈیو کتاب پر وہ گریمی ایوارڈ کی نامزدگی حاصل کرنے میں بھی کامیاب رہی تھیں۔ انھیں ان کی خدمات کے صلے میں گولڈن گلوب ایوارڈ، پرائم ٹائم ایمی ایوارڈ، مارک ٹوئن انعام برائے امریکی مزاح، اسکرین ایکٹرز گلڈ اعزاز اور رائٹرز گلڈ آف امریکا ایوارڈ سمیت لا تعداد ایوارڈز مل چکے ہیں۔ 

## بیرونی روابط
* 
* 
* 

## حوالہ جات

زمرہ:اکیسویں صدی کی امریکی اداکارائیں
زمرہ:امریکی آپ بیتی نگار
زمرہ:امریکی خواتین منظر نویس
زمرہ:امریکی صوتی اداکارائیں
زمرہ:امریکی فلمی اداکارائیں
زمرہ:امریکی ٹیلی ویژن اداکارائیں
زمرہ:امریکی ٹیلی ویژن مصنفین
زمرہ:انگریز نژاد امریکی شخصیت
زمرہ:بقید حیات شخصیات
زمرہ:بیسویں صدی کی امریکی اداکارائیں
زمرہ:پرائم ٹائم ایمی ایوارڈ فاتحین
زمرہ:جرمن نژاد امریکی شخصیات
زمرہ:خواتین ٹیلی وژن پروڈیوسرز
زمرہ:فلاڈیلفیا کی اداکارائیں
زمرہ:فلاڈیلفیا، پنسلوانیا کے مصنفین
زمرہ:نسائیت پسند امریکی
زمرہ:یونانی نژاد امریکی شخصیات
زمرہ:ٹیلی ویژن مصنفات
زمرہ:ڈیلاویئر کاؤنٹی، پنسلوانیا کی شخصیات
زمرہ:آئرش نژاد امریکی شخصیات
زمرہ:صوتی کتاب گو
زمرہ:پنسلوانیا کے ٹیلی وژن پروڈیوسرز
زمرہ:امریکی خواتین ٹیلی وژن پروڈیوسرز
زمرہ:خواتین آپ بیتی نگار
زمرہ:وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کی امریکی مصنفات
زمرہ:اکیسویں صدی کی امریکی مصنفات
زمرہ:امریکی فلم پروڈیوسر
زمرہ:سکاٹش نژاد امریکی شخصیات
زمرہ:امریکی خواتین فلم پروڈیوسرز
زمرہ:امریکی خواتین ٹیلی ویژن مصنفین
زمرہ:پنسلوانیا کے منظر نویس
زمرہ:پنسلوانیا کی شخصیات
زمرہ:ریاستہائے متحدہ کی ٹیلی ویژن پروڈکشن کمپنیاں
زمرہ:مزاح کار
زمرہ:امریکی مزاح کار
زمرہ:نیو یارک سٹی کے اداکار
زمرہ:روسی نژاد امریکی شخصیات
زمرہ:نیو یارک سٹی کی شخصیات
زمرہ:خواتین
زمرہ:آپ بیتیاں
زمرہ:منظر نویس
زمرہ:فلمی اداکار
زمرہ:امریکی شخصیات
زمرہ:مارک ٹوین اعزاز وصول کنندگان
زمرہ:دی سیکنڈ سٹی ٹریننگ سینٹر کے فضلا
تبتی سماج میں خواتین

تبت پر 1950ء سے چین کا قبضہ ہے۔ چینی تسلط کے بعد اسے *تبتی خود مختار علاقہ* قرار دیا گیا ہے، اگر چیکہ تبتی لوگ کئی دہوں کے بعد اس علاقے کو آج بھی ایک الگ ملک سمجھتے آئے ہیں۔ چین سے الحاق کے بعد تبت میں چینی نسل کے لوگوں کی آبادی مقامی تبتی لوگوں سے زیادہ ہو گئی، جب کہ کئی تبتی ملک سے فرار ہو کر دوسرے ملکوں میں قیام پزیر ہو چکے ہیں۔ ان پناہ گزینوں کی ایک معتد بہ تعداد بھارت آ چکی ہے۔ بھارتی ریاست ہماچل پردیش کا ایک شہر اور ضلع کانگڑ کی ایک بلدیاتی کونسل دھرم شالہ میں تبتی بدھ مت کے رہنما دلائی لاما کی رہائش گاہ بھی ہے یہیں سے جلا وطن تبتی حکومت چلتی ہے۔ بھارت اور بالخصوص دھرم شالہ جدید تبتی ثقافت اور ان کی سماجی سرگرمیوں کا اہم مرکز ہے، جسے دنیا رو شناس ہوتی ہے، کیوں کہ چین میں واقع تبت تک دنیا کی آزادانہ رسائی نہیں ہے۔ دلائی لاما کی قیادت میں تبتی سماج میں مرد و زن کے سماجی موقف کو مساوی بنانے کی کافی کوشش کی ہے۔ **تبتی سماج میں خواتین** () تعلیم اور روز گار کے ساتھ ساتھ کئی دیگر محاذوں پر مردوں کے شانہ بہ شانہ کھڑی ہیں۔

## قیادت
حالاں کہ تبتی خواتین مردوں کے ساتھ ظاہری طور پر مساوی موقف رکھتی ہیں، مگر شاذ و نادر ہی کوئی تبتی خاتون جلا وطن حکومت یا کوئی عوامی محاذ پر کوئی قائدانہ ذمے داری سنبھالتی ہوئی نظر آتی ہے۔ اس کے علاوہ عام طور سے تبتی مرد اور وہاں کی عورتیں اگلے جنم میں مرد کے طور پیدا ہونے کی دعائیں مانگتے ہیں۔ تبتی حقوق نسواں کے لیے فعالیت پسند عمومًا ایسے محاذوں پر عورتوں کے حقوق کی باتیں کرتی ہیں جو مخالف مرد نہ ہو۔

## تعلیم
تبتی خواتین جدید طور پر تعلیم سے آشنا ہوتی ہیں۔ تبتی سنیاسیوں اور سنیاسنوں میں روایتی طور پر تعلیم کا فرق رہا کرتا تھا۔ سنیاسنوں کو تعلیم کی اجازت نہیں تھی۔ تاہم جدید دلائی لاما کے اصلاحات کی وجہ سے اب یہ صورت حال بدل چکی ہے۔ اب سنیاسن خواتین بھی آشرموں 21 کی تعلیم کی سندِ فراغت (جسے یہ لوگ *گیشیما*، دونوں یائے مجہول) پا سکتی ہیں جو ڈاکٹریٹ کی مساوی ڈگری ہے۔ یہ سلسلہ 2006ء سے شروع ہوا جب 20 ننوں کو پہلی بار گیشیما عطا کی گئی تھی۔ 

## سماجی اختراعات
جدید زمانے سے ہم آہنگ ہوتے ہوئے تبتی سماج میں کئی تبدیلیاں رو نما ہوئی ہیں۔ ان میں 2002ء سے شروع ہونے والا مس تبت مقابلہ حسن ہے۔ خواتین کی ترقی اور ان کی تن درستی کے پیش نظر تبتی فٹ بال ٹیم بھی تشکیل پا چکی ہے۔ 

## مزید دیکھیے
* تبت
* تبت خود مختار علاقہ
* خواتین کو بااختیار بنانا
* تبت کی تاریخ
* تبتی قوم
* تبتی زبان
* تبتی بدھ مت
* تبتی مسلمان
* دھرم شالہ
* دلائی لاما

## حوالہ جات

زمرہ:تبتی خواتین
قومی طبی کونسل

**قومی طبی کونسل**  ایک انجمن ہے جو یونانی، آیور ویدک اینڈ ہومیوپیتھک پریکٹیشنرز ایکٹ، 1965، کے سیکشن 3 کے تحت قائم ہوئی تاکہ یونانی، آیور وید اور ہومیو پیتھی کے نظامِ طب کو عام کیا جا سکے۔ یہ کونسل طب یونانی اور آیور وید کی تعلیم و امتحان، نصاب تیار کرنے اور امتحان پاس کرنے والے اطباء/حکماء اور ویدوں کی رجسٹرین کی ذمہ دار ہے۔

## حوالہ جات

زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان میں طبی تعلیم
اینیو

**اینیو** () کلاسیکی یونانی داستانوں میں اینیو جنگ کی دیوی تھی۔ وہ اکثر جنگی خدا آریس سے وابستہ رہتی ہے۔

## تفصیل
کوئنٹس سمرنیئس نے اسے "جنگ کی بہن" کہا ہے ، ایک ایسے کردار میں جو ایرس کی طرح مشابھت رکھتی ہے، ہومس کے ساتھ، جھگڑا اور اختلاف کا مجسمہ، ایک ہی دیوی کی حیثیت سے دونوں کی نمائندگی کرنے والی دیوی ہے۔ کچھ افسانوں میں اس کی شناخت جنگی دیوتا اینالیئس کی والدہ کے طور پر بھی کی گئی ہے اور ان افسانوں میں ، آریس کو باپ کے طور پر بھی اشارہ کیا گیا ہے، تاہم، مذکر کا نام اینیلیاس یا اینیلیوس بھی آریس کے لقب کے طور پر استعمال کیا جا سکتا ہے۔جنگ کی دیوی کی حیثیت سے، اینیو شہروں کی تباہی کو بڑھاوا دینے کے لیے ذمہ دار ہے، جو اکثر آریس کے ساتھ جنگ میں شامل ہوتی ہے۔ انھیں "جنگ میں اعلیٰ" کے طور پر دکھایا گیا ہے۔
ٹرائے کے خاتمے کے دوران، اینیو نے ایریس کے ساتھ مل کر، جنگ میں دہشت اور خون خرابا سمیت ("تنازع")، فوبوس ("خوف") اور ڈیموس ("ڈر") پیدا کیا، یہ بعد میں ذکر والے فوبوس ("خوف") اور ڈیموس ("ڈر") ایرس کے دو بیٹے تھے۔
وہ، ایرس اور اریس کے دو بیٹے اچیلیس کی ڈھال پر دکھائے گئے ہیں۔ اینیو تھیبس کے خلاف سات کی جنگ (وار آف سیون) میں اور ہندوستانیوں کے ساتھ ڈائیونس کی جنگ میں بھی شامل تھی۔ اینیو جنگ سے اتنی خوش ہوئی کہ اس نے یہاں تک کہ زیوس اور راکشس ٹائیفون کے مابین لڑائی میں حصہ لینے سے انکار کر دیا:

ایرس (تنازع) میلئی میں ٹائفن کا محافظ تھا، نائک (فتح) نے زیوس کو جنگ میں لے لیا… غیر جانبدار اینیو نے دونوں فریقوں زیوس اور ٹائفن کے مابین مساوی توازن برقرار رکھا، جب کہ تیز رفتار شاٹس والے گرج چمکتے آسمان پر رقاصوں کی طرح ظاہر ہوئے۔

رومیوں نے اینیو کو بیلونا سے شناخت کیا۔ اس کی اناطولیائی دیوی ما سے بھی مماثلت ہے۔ تھیبس اور اورچومینوس میں، ہومیوسا کے نام سے ایک تہوار، جو زیوس، ڈیمیٹر، ایتھینا اور اینیو کے اعزاز میں منایا جاتا تھا، کے بارے میں کہا جاتا ہے کہ وہ اینیوو کے ایک پجارن (پرائیسٹئیس) ہومولوس، سے ہومولوس کا نام ملا ہے۔ اینیو کا ایک مجسمہ، جو ایتھینیائی مجسمہ ساز پراکسائٹس (Praxiteles) کے بیٹوں نے بنایا تھا، ایتھنز کے ایرس کے مندر میں کھڑا تھا۔ ہیسیوڈ کے تھیگونی (270–273) میں، اینیو بھی گرئائی (Graeae) میں سے ایک کا نام تھا، تین بہنیں جن میں ایک آنکھ اور ایک دانت مشترکہ تھا۔ دوسری بہنیں ڈینو ("خوف") اور پیمفریڈو ("الارم") تھیں.

## حواشی

زمرہ:یونانی دیویاں
زمرہ:یونانی اساطیر کے کردار
زمرہ:یونانی اساطیر میں خواتین
زمرہ:ویکی ڈیٹا سے مطابقت رکھنے والی مختصر تفصیل
زمرہ:جنگ کی دیویاں
زمرہ:ہیرہ کی اولاد
قواعد کلیہ

**قواعد کلیہ** ایک اسلامی فقہی اصطلاح ہے، قواعد کلیہ وہ وہ عمومی فقہی اصول ہیں جن کو مختصر قانونی زبان میں مرتب کیا گیا ہو اور جن میں ایسے عمومی قانونی اور فقہی احکام بیان کیے گئے ہوں جو اس موضوع کے تحت آنے والے حوادث و واقعات کے بارے میں ہوں۔

## پانچ قواعد

# قاعدہ: امور مقاصد سے ہیں۔ ()
# قاعدہ: یقین شک سے زائل نہیں ہوتا۔ ()
# قاعدہ: مشقت آسانی لاتی ہے۔ ()
# قاعدہ: ضر دور کیا جائے گا۔ ()
# قاعدہ: عادت کسی حکم کی بنیاد بن سکتی ہے۔ ()

## مزید دیکھیے
* اصول فقہ

## حوالہ جات

زمرہ:فقہ
لبنان میں خواتین

**لبنان میں خواتین**  عرب دنیا کے مقابلے کئی معاملات میں مختلف اور ترقی یافتہ موقف رکھتی ہیں۔ ملک وہ آزادانہ طور کپڑے پہن سکتی ہیں اور اپنے ملک میں بے روک ٹوک گھوم پھر سکتی ہیں۔ یہاں کی خواتین تقریبًا مرد کے مساوی سبھی شہری اور سیاسی حقوق رکھتی ہیں۔ تاہم کئی سرکاری طور پر تسلیم شدہ مذاہب کی موجودگی کی وجہ سے لبنان کے عائلی امور کم از کم پندرہ عائلی ضابطوں کے تابع ہیں۔ لبنان کی خواتین کا سیاسی تحفظ ان کے مذہب کے تابع ہے۔ مسلمان خاندانوں میں شادی کی عمر سن بلوغ کو پہنچنے کے ساتھ ہی تسلیم کی جا سکتی ہیں اور تعدد ازواج قانونًا درست ہے۔ بین العقیدہ شادی بھی ممکن ہے، مثال کے طور پر مسلمان عورتیں مسیحی یا یہودی مردوں سے تبدیل مذہب یا اولاد کے مرد کے مذہب اختیار کرنے کی شرط کے ساتھ شادی کر سکتی ہیں۔ اس کے علاوہ زوجین بیرون ملک سیول شادی کر سکتے ہیں، جس کا کسی بھی لبنانی سفارت خانے میں اندراج ممکن ہو سکتا ہے۔ یہ ایک مقبول پسندیدہ اختیار کردہ موقف ہے، جس میں قبرص ایک پسندیدہ ملک ثابت ہوا ہے۔ تاہم کسی لبنانی خاتون کو کسی غیر ملکی مرد سے پیدا ہونے والے بچے کو لبنانی شہریت عطا نہیں کی جاتی ہے۔

## 2019ء کا خواتین کا اختیارات کے لیے احتجاج
بنان بھر میں 2019ء کے کئی ہفتوں تک حکومت مخالف مظاہرے جاری ہو چکے ہیں اور عوامی مارچ، بحث مباحثوں، دھرنوں اور سڑکیں بند کرنے کے عمل میں خواتین بنیادی کردار ادا کر چکی ہیں۔ یعنی ایک ایسا ملک جس میں خواتین کی نمائندگی بے حد کم ہے، وہ سڑکوں پر نکل کر اپنی آواز بلند کر چکی ہیں۔ احتجاج میں لوگوں کے مطابق ’خواتین اس انقلاب کا اہم حصہ ہیں۔ ہم اگلی صفوں میں ہیں۔ ہم ایک دوسرے کو بااختیار بنا رہی ہیں اور ہم نے امن برقرار رکھا ہوا ہے۔‘

## سیاسی حصے داری
لبنان میں سیاسی محاذ پر خواتین کافی فعال ہیں۔ جنوری 2020ء میں وزیر اعظم حسان دیاب کی زیر قیادت 20 رکنی کابینہ میں 6 خواتین کو بھی شامل کیا گیا ہے۔

## مزید دیکھیے
* لبنان
* خواتین کو بااختیار بنانا

## حوالہ جات

لبنان میں خواتین
زمرہ:خواتین بلحاظ ملک
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:لبنانی خواتین
وجا (شاعرہ)

**وجّا**  جسے **ودیا** اور **ویجیکا** 8ویں اور 9ویں صدی کی سنسکرت زبان کی شاعرہ تھی۔ ان کا تعلق موجودہ دور کے بھارت سے تھا۔ ان کے اشعار اور ابیات قرون وسطی کے سنسکرت ادب میں عموماً دیکھنے کو مل جاتے ہیں۔

## نام اور شناخت
وجّا (بکسر الواو) سنسکرت نام ہے جس کے کئی تلفظ ہیں اور ان کے کئی نام بھی ہیں۔ ماہر بشریات انھیں ودیا کہتے ہیں۔ شرن گدھرا پداتی انھیں پراکرت تلفظ وجاکا کہتے ہیں۔ ولبھ دیو کے ماہر بشریات بھی انھیں وجاکا ہی کہتے ہیں۔ کچھ قدیم متون میں وجاکا اور ویجیکا بھی آیا ہے۔ 

### وجاینکا اور ویجایا کی شناخت
جالہانا کی سوکتی موکتاولی میں راج شیکھر کے الفاظ ہیں:

سنسکرت کے متعدد متون میں اس کا نام ودیا یا وجا ہے جس کے معنی جانکاری یا سائنس ہے مگر جدید ادیبوں نے ودیا اور وجا کے ساتھ ویجینکا نام کا بھی تذکرہ کیا ہے جس کے معنی فتح اور جیت کے ہیں۔ وجا کو کچھ لوگ وجایا بھتاریکا بھی کہتے ہیں جا کا عہد جو چالوکیہ سلطنت میں 650ء تا 656 رہی۔ چالوکیہ سلطنت کی حکومت جنوبی کے کارناٹ خطہ پر تھی۔ 

وجا اپنی ایک نظم میں خود کو تعلیم کی دیوی سرسوتی کے مشابہ قرار دیتی ہے مگر وہ یہ بھی کہتی ہے سرسوتی کا رنگ صاف تھا جبکہ اس کا رنگ سانولا ہے۔ اسی نظم میں وجا جنوبی ہند کے علاقائی شاعر داندین کا بھی تذکرہ کرتی ہے۔ وہ کہتی ہے کہ داندین نے غلط بیان کیا ہے کہ سرسوتی مکمل گوری چٹی تھی۔ 

## زمانہ
راج شیکھر کے مطابق وجا کا تعلق 10ویں صدی سے ہے اور پرمار بھوج نے اسے 11ویں صدی کی شاعرہ کہا ہے۔  اس کی ایک نظم میں 7ویں اور 8ویں صدی کے شاعر داندین کا تذکرہ ملتا ہے۔  ان تمام حقائق کی بنیاد پر اسے 8ویں یا 9ویں صدی کی شاعرہ کہا جا سکتا ہے۔ 

## شاعری
وجا نے اپنی شاعری میں محبت، فطرت، موسموں کی تبدیلی، سمندر اور نسوانی حسن کو موضوع بنایا ہے۔  اس کی شاعری میں فصاحت سے لبریز گہرے تراثرات نظر آتے ہیں۔ وہ بڑے مصرعے لکھتی ہے جن میں نغمگی ہوتی ہے۔  اس کی اس طرح کی نظمیں سنسکرت کے شاعری مجموعوں میں موجود ہے۔ 

## حوالہ جات

زمرہ:بھارتی شاعرات
زمرہ:سنسکرت شعرا
زمرہ:نویں صدی کے ہندوستانی شعرا
زمرہ:ویکی ڈیٹا سے مطابقت رکھنے والی مختصر تفصیل
شہلا ضیاء

**شہلا ضیاء** (12 فروری 1947 - 10 مارچ 2005) ایک پاکستانی وکیل اور کارکن تھیں ، جو خواتین کے حقوق کی وکالت کے لیے مشہور تھیں ۔

## ذاتی زندگی
ضیاء لاہور میں ایک پنجابی گھرانے میں پیدا ہوئی تھیں ۔ ان کے والد محمود علی خان تحریک پاکستان کے سرگرم کارکن تھے ، جب کہ ان کی والدہ ستنم محمود ایک ماہر تعلیم تھیں۔ انھوں نے 1960 کی دہائی میں پنجاب یونیورسٹی سے تعلیم حاصل کی۔ اس جامعہ سے انھوں نے قانون میں بیچلر ڈگری حاصل کی۔ وہ قانونی کی ڈگری حاصل کرنے والی پہلی پاکستانی خواتین میں سے ایک بن گئیں۔ 

ان کے دو بیٹے اور تین بیٹیاں تھیں۔ ان کی ایک بیٹی ملیحہ ضیاء لاری ہے، جو ایک وکیل اور انسانی حقوق کی کارکن بھی ہے۔ وہ علالت کے بعد 58 سال کی عمر میں چل بسیں۔

## قانونی کام اور سرگرمی
ضیا خواتین حقوق کی تنظیم عورت فاؤنڈیشن کے بانیوں کے ساتھ ساتھ 1980 میں اے جی ایچ ایس خواتین کی قانونی فرم اور قانونی امدادی مرکز کی بانی تھی۔ 1983 میں ، لاہور ہائیکورٹ کے سامنے 1983 کے قانون شواہد کے خلاف احتجاج کرنے پر ، ضیاء کو متعدد دیگر خواتین کے ساتھ قید کر دیا گیا ، جس نے ایک مرد گواہ کی گواہی کو دو خواتین کی طرح پیش کرنے پر اثر کیا۔ کچھ حالات میں   وہ ویمن ایکشن فورم میں بھی سرگرم تھیں۔ ضیا نے ان قوانین سے لڑنے کے لیے شہرت حاصل کی جو خواتین اور مذہبی اقلیتوں کے ساتھ امتیازی سلوک رکھتے تھے۔

ضیا نے حکومت میں مقرر کردہ ، پاکستان میں خواتین کی حیثیت کی جانچ کرنے والے ایک کمیشن میں خدمات انجام دیں ،  اور 1997 میں اس کی تصنیف کی جانے والی اس رپورٹ کی شریک مصنف تھیں۔ جب پاکستان کی قومی اسمبلی نے پندرہویں آئینی ترمیم کے ذریعے 1998 میں شریعت قانون کی منظوری دی تو ، ضیاء کو متعدد سرکاری اداروں میں اپنے عہدوں سے استعفی دینے پر مجبور کیا گیا۔

پاکستانی سپریم کورٹ میں 1994 میں ہونے والے ایک مقدمے میں ضیا مدعی تھا ، جس میں مدعی صحت کے خطرات کا حوالہ دیتے ہوئے الیکٹرک گرڈ اسٹیشن کی تعمیر کے خلاف قانونی چیلنج لایا تھا۔  اس فیصلے کو پاکستان میں ماحولیاتی قانون میں ایک اہم مقام سمجھا جاتا ہے ، کیونکہ خیال ہے کہ صحت مند ماحول کے حق کو آئینی طور پر تحفظ حاصل ہے اور وہ زندگی اور وقار کے حق میں آ گیا ہے۔ 

## حوالہ جات

زمرہ:2005ء کی وفیات
زمرہ:فضلا پنجاب یونیورسٹی لا کالج
زمرہ:1940ء کی دہائی کی پیدائشیں
زمرہ:پاکستانی خواتین
زمرہ:پاکستانی خواتین وکلا
زمرہ:پاکستانی وکلا
زمرہ:پاکستانی فعالیت پسند برائے حقوق نسواں
زمرہ:بیسویں صدی کی خواتین وکلاء
زمرہ:پاکستانی فعالیت پسند برائے انسانی حقوق
زمرہ:بیسویں صدی کی پاکستانی خواتین
زمرہ:پاکستانی فعالیت پسند خواتین
زمرہ:اسلام آباد میں وفات پانے والی شخصیات
زمرہ:لاہور کے وکلا
سسٹر زیف

**سسٹر زیف**، پیدائشی نام **رفعت عارف**، ایک پاکستانی استانی، خواتین کارکن اور پاکستان کے شہرگوجرانوالہ سے تعلق رکھنے والی مخیر شخصیت ہیں۔ 

## ابتدائی زندگی
وہ اسکول میں ایک رہنما تھیں اور ان کا خواب ایک وکیل بننا تھا۔ جب وہ تیرہ سال کی تھیں تو خواتین کے حقوق سے متعلق ان کا پہلا مضمون پاکستان کے معروف اخبار روزنامہ جنگ میں شائع ہوا۔ جب وہ ساتویں جماعت میں تھیں تو اس نے اسکول چھوڑ دیا تھا اور گھر میں خود پڑھنا شروع کر دیا۔ آخر میں دسویں جماعت کے بورڈ کا امتحان پاس کیا۔ اس وقت اس نے دوسری لڑکیوں کو پڑھانا شروع کیا۔ اس نے لڑکیوں کو مفت تعلیم دینے کا اعلان کرتے ہوئے اپنے پڑوسیوں میں بروشر تقسیم کیے۔ 

لڑکیوں نے ابتدائی طور پر سسٹر زیف کی مالی مدد سے کرایہ دار، کھلی چھت والے مکانات میں تعلیم حاصل کی۔ خود مطالعہ کرتے ہوئے اس نے 2010 میں پولیٹیکل سائنس میں ماسٹر ڈگری اور 2013 میں تاریخ کے مضمون میں ماسٹر ڈگری مکمل کی۔ 2016 تک، اس کی تنظیم نے 500 سے زیادہ لڑکیوں کو تعلیم دی تھی اور 100 کو مزید بااختیار بنایا تھا۔

## دستاویزی فلم
اس کی کہانی کو اب ان کی زندگی کی ایک دستاویزی فلم بنا دیا گیا ہے اور ان کے تین طلبہ نے اپنی بچپن کی شادی، جسمانی سزا اور معاشرتی دباؤ کے خلاف جدوجہد میں، لڑکیوں کو اور نوجوان خواتین کو تعلیم کے ذریعے بااختیار بنانے کی جدوجہد کی۔ 

فلم نے نیو یارک فیسٹیول 2016 میں بہترین دستاویزی فلم: کمیونٹی پورٹریٹ زمرے میں گولڈ میڈل جیتا تھا۔ *فلائٹ آف فالکنز* نامی اس دستاویزی فلم نے ٹیلی ویژن کے لیے 2015 کے ایشیا پیسیفک چائلڈ رائٹس ایوارڈ کے فائنل میں جگہ بنالی ہے۔

## ایوارڈ
انھوں نے 2014 میں لن سیمز ایوارڈ جیتا تھا، جو انھیں نچلی سطح کی رہنما کی حیثیت سے اعزاز دیتا ہے۔ اس ایوارڈ سے سسٹر زیف کو اپنے اسکول کو وسعت دینے اور زیادہ لڑکیاں شامل کرنے میں مدد ملی۔ اس نے 200 طالب علموں کی رہائش کے لیے بنیادی ڈھانچے میں توسیع کی اور مزید اساتذہ کی خدمات حاصل کی ہیں۔ اب اس کا پروگرام لڑکیوں کے لیے کمپیوٹر، بیوٹیشن اور مارشل آرٹ جیسی متنوع کلاسیں پیش کرنا ہے۔ 

## حوالہ جات

زمرہ:اکیسویں صدی کی پاکستانی خواتین
زمرہ:اکیسویں صدی کی پاکستانی شخصیات
زمرہ:اکیسویں صدی کی معلمات
زمرہ:اکیسویں صدی کے معلمین
زمرہ:بقید حیات شخصیات
زمرہ:پاکستانی خواتین
زمرہ:پاکستانی مسیحی
زمرہ:پاکستانی معلمین
زمرہ:پنجابی خواتین
زمرہ:غیر موجود تاریخ پیدائش (بقید حیات شخصیات)
زمرہ:غیر موجود سال پیدائش (بقید حیات شخصیات)
زمرہ:غیر موجود مقام پیدائش (بقید حیات شخصیات)
زمرہ:فضلا جامعہ پنجاب
زمرہ:گوجرانوالہ کی شخصیات
زمرہ:1980ء کی دہائی کی پیدائشیں
ذات الجنب

**ذات الجنب** یا **پلورسی**  کے مرض میں پھیپھڑے کے غلاف میں جس کو انگریزی میں پلورا کہتے ہیں۔ ورم ہو جاتی ہے۔ یہ کبھی ایک طرف ہوتی ہے۔ کبھی دونوں طرف۔
## علامات مرض
پلورسی کا حملہ یکایک ہو جاتا ہے بخار کے ساتھ درد شروع ہو جاتا ہے۔ پستان کے زیریں سخت چبھن پڑنے لگتی ہے اور ایسا تیز درد ہوتا ہے گویا کوئی برچھی چبھو رہا ہے۔ کھانستے وقت زیادتی ہوتی ہے۔ ماؤف جگہ کو دبانے اور گہرا سانس لیتے وقت درد ہوتا ہے مریض مارے درد کے جسم کو حرکت نہیں دے سکتا۔ تاکہ سانس لیتے وقت پھیپھڑے میں زیادہ حرکت نہ ہو اسی لیے بیمار اسی کروٹ پر لیٹا رہتا ہے۔ درد کی ٹیسیں بغل بلکہ ہنسلی کی ہڈی تک محسوس ہوتی ہیں۔ سانس تیز اور کھنچ کر آتا ہے اور تھوڑی تھوڑی خشک کھانسی بھی ہوتی ہے۔ پسلیوں کے درمیانی مقام پر دبانے سے درد ہوتا ہے۔ بیمار سانس پیٹ سے لیتا ہے۔ زبان میلی اور پھٹی ہوئی ہوتی ہے اور اس پر سفید فرجمی ہوئی ہوتی ہے۔ چہرہ سرخ، نبض بھری ہوئی اور تیز چلتی ہے۔ پیشاب کم اور سرخ رنگ کا آتا ہے اگر پلورسی کے ہمراہ پھیپھڑا بھی متورم ہو گیا ہو تو بلغم بکثرت اور خون آلود آتی ہے۔ حرارتِ جسم بہت بڑھ جاتی ہے یعنی 103 سے 105 تک ہوتی ہے۔ لیکن صرف پلورسی کی حالت میں 101 سے 103 ہوا کرتی ہے۔ یا تو غلاف پھیپھڑے کے دونوں پردے صحت یاب ہو کر اپنی اصلی حالت اختیار کرلیتے ہیں یا دونوں سخت ہو کر آپس میں جڑ جاتے ہیں اور اُن کے درمیان آب خون بھر جاتا ہے اس کو انگریزی زبان میں ہائیڈرو تھارکس کہتے ہیں۔ یا تو یہ آب خون جذب ہو جاتا ہے اور یا پیپ میں تبدیل ہو جاتا ہے۔ بعض اوقات اس کی مقدار اتنی بڑھ جاتی ہے کہ پھیپھڑوں اور دل پر دباؤ بڑھ جاتا ہے اور اُن کے فعل میں رکاوٹ واقع ہوتی ہے لیکن جب پیپ بن جائے تو ایسی حالت کو انگریزی میں ایم پاٹی ایما کہتے ہیں۔ یہ مرض کی خراب ترین حالت میں ہوتا ہے اور یا جبکہ پلورسی چوٹ آنے یا زخم لگنے سے پیدا ہو اس آب خون یا خون کی کمی بیشی سے دم کشی پر بڑا بھاری اثر پڑتا ہے کیونکہ زائد ہونے کی حالت میں پھیپھڑا دب جاتا ہے اور ہوا کر گذر اس میں اچھی طرح سے نہیں ہو سکتا اور بیمار جلدی جلدی سانس لیتا ہے۔
## اسباب مرض
ٹھنڈ لگنا یا پسینہ آتے آتے فورًا سردی لگ کر بھیگا ہوا کپڑا پہننے سے رک جانا۔ سینہ پر چوٹ آنا۔ یا زخم لگنا یا آپریشن کرانا یا پسلی کا ٹوٹ جانا۔ اس مرض کے اسباب ہیں۔ بعض اوقات اس مرض کا سبب ٹیوبرکل (مادۂ سل) ہوتا ہے جو پھیپھڑوں کے غلاف ہیں سرایت کر کے اس مرض کو پیدا کر دیتا ہے۔ چنانچہ جب یہ بیماری ذاتی طور پر ہوتی ہے تب اکثر اس مرض کا سبب مادہ سل ہوا کرتا ہے۔ اکثر اوقات نمونیا کے ہمراہ پلورسی بھی ہو جایا کرتی ہے۔ پھیپھڑے میں جو ورم ہوتی ہے اس کے باعث غلاف میں بھی ورم ہو جایا کرتی ہے۔ کبھی آس پاس اعضاء کا ورم بڑھ کر غلاف پھیپھڑا تک پھیل جاتا ہے اور کبھی سوزشی مادہ یا پیپ پھیپھڑوں کے غلاف کے جوف میں جا کر اس مرض کا سبب بنا کرتی ہے۔

بعض دیگر شدید امراض مثلًا خسرہ ، چیچک ، تپ محرفہ ، سوزش گردہ ، وبائی زکام (انفلوانزا) ، زچہ کا بخار (پرپیرل فیور) ، شدید وجع المفاصل وغیرہ کے سبب سے خون میں زہر پیدا ہو جانے کے باعث پلورسی کا مرض پیدا ہو جایا کرتا ہے۔

## حوالہ جات

زمرہ:غلاف پھیپھڑہ کے امراض
زمرہ:آر ٹی ٹی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:پھیپھڑوں کے امراض
زمرہ:طبی اصطلاحات
زمرہ:روایتی طب
زمرہ:روایتی ایرانی طب
زمرہ:متعدی امراض
زمرہ:طب رئوی
2011 کبڈی عالمی کپ

کبڈی ورلڈ کپ 2011 ، سرکل اسٹائل کبڈی ورلڈ کپ کا دوسرا ایڈیشن تھا جو پنجاب ، بھارت اور مجموعی طور پر چوتھے کبڈی ورلڈ کپ میں کھیلا جاتا تھا۔ یہ 1 سے 20 نومبر 2011 تک صوبے کے مختلف شہروں میں 14 ممالک کی ٹیموں کے ساتھ کھیلا گیا تھا۔
## شریک ممالک
* 
* 
* DQ
* 
* 
* 
* 
* 
* 
* 
* 
* 
* 
* DQ
DQ ڈوپنگ کے لیے ٹورنامنٹ کے دوران نااہل

زمرہ:بھارتی پنجاب میں کھیل
زمرہ:کبڈی عالمی کپ
ہانگ کانگ میں خواتین

**ہانگ کانگ میں خواتین**  سر زمین چین سے منسلک خواتین کی تہذیب سے ہم آغوش رہی ہیں۔ یہ لوگ مردوں کے شانہ بہ شانہ تعلیم، روز گار اور سیاست کے میدانوں میں سرگرم رہی ہیں۔ ہانگ کانگ ایک سیاحی مقام اور فیشن کا مرکز بھی ہے۔ اس لیے یہاں کی خواتین فیشن میں بھی حصہ لیتی ہیں۔ اس کے علاوہ سے یہاں کی اپنی ایک فلمی صنعت بھی ہے۔ کئی ہانگ کانگ کی اداکارائیں نہ صرف ملک بلکہ بیرون ملک بھی اپنی ادا کاری کے ہنر کے سبب نام کما چکی ہیں۔

## قانونی تحفظ
ہانگ کانگ کی خواتین اپنے حقوق کے تیئیں کافی فعال اور قانونًا کافی تحفظ کی حامل ہیں۔ ملک میں قانون کی رو سے خواتین کے کئی اختیارات میں اپنے شوہر کے قتل کا اختیار بھی حاصل ہے۔ یہ اختیار ان خواتین کو اس وقت حاصل ہوتا ہے جب وہ اپنے شوہر کو کسی خاتون کے ساتھ ان سے بے وفائی کرتے ہوئے وہ رنگے ہاتھوں پکڑیں۔ مگر ملک کے قانون میں یہ بھی شرط ہے کہ قتل کے لیے کسی آلے مثلًا پستول، بندوق، چاقو کا استعمال نہ ہو۔ بیوی ایسے وقت پر اپنے شوہر کا قتل اپنے ہاتھ سے ہی کر سکتی ہے۔ اگر یہ معاملہ طول پکڑا اور مقدمہ قائم ہوا، تو ایسی صورت میں ہانگ کانگ کی عورتیں با عزت بری ہو سکتی ہیں۔

## کھیل کود
ہانگ کانگ کی خواتین ملکی اور بین الاقوامی کھیلوں میں بڑھ کر حصہ لیتی ہیں۔ وہ اپنے مقابلوں میں کافی نام بھی کما چکی ہیں۔دیگر کھیلوں میں فٹ بال بھی شامل ہے۔ 

## سیاسی فعالیت
2019ء کے ہانگ کانگ میں چینی حکومت مخالف احتجاج کا کافی زور پکڑا تھا۔ مظاہرین، جن میں ایک کثیر تعداد خواتین کی تھی، ہوائی اڈے پر جمع ہو گئے جس سے متعدد پروازیں منسوخ کر دی گئیں۔ احتجاج کے دوران مظاہرین اور پولیس کے درمیان میں جھڑپیں بھی ہوئیں۔

## مزید دیکھیے
* ہانگ کانگ
* چین میں خواتین
* خواتین کو بااختیار بنانا

## حوالہ جات

زمرہ:ایشیا میں حقوق نسواں
زمرہ:ایشیا میں خواتین
زمرہ:تاریخ ہانگ کانگ
زمرہ:خواتین بلحاظ ملک
زمرہ:ہانگ کانگ کی ثقافت
زمرہ:ہانگ کانگ کی شخصیات
زمرہ:ہانگ کانگ میں خواتین
ایزابیل لیئٹ

**ایزابیل لیئٹ** (پیدائش 2 ستمبر 1990)  برازیل کی ایک اداکارہ اور ماڈل ہیں۔  وہ زیادہ تر ہندوستانی فلم انڈسٹری میں کام کرتی ہیں۔

## کیریئر
بالی ود کی ایک غیر معروف فلم تلاش: جواب اسی میں ہے، میں کام کرنے کے بعد انھوں نے بالی وڈ میں ایک ٹین ڈراما 'سکسٹین' (2013). میں مرکزی کردار ادا کیا۔ان کی دوسری فلم ایک رومانوی کہانی 'پرانی جینز (2014) 'تھی۔  بطور ماڈل ، اس نے لیکمے بیوٹی پروڈکٹ ، پراکٹر اینڈ گیمبل ، بگ بازار اور پاکستانی برانڈ نشاط لینن کے اشتہارات میں ماڈلنگ کی ہے۔  لیئٹ کو فلم سکسٹین کے لیے لائف اوکے اسکرین ایوارڈز 2014 کی طرف سے بہترین اداکارہ کے لیے نامزد کیا گیا تھا۔ انھوں نے ہندوستانی کرکٹ کھلاڑی ویرات کوہلی کے ساتھ بھی دوستی رکھی۔  وہ گور رندھاوا کے ساتھ ایک میوزک ویڈیو' **لاہور** ' میں بھی دکھائی دیں جو یوٹیوب پر 785 ملین سے بھی زیادہ مرتبہ دیکھے جانے کے ریکارڈ تک جا پہنچی تھی۔

## فلمو گرافی

## حوالہ جات

## بیرونی روابط

* 
* 

زمرہ:تیلگو سنیما کی اداکارائیں
زمرہ:ہندی سنیما کی اداکارائیں
زمرہ:برازیلی اداکارائیں
زمرہ:جواو پیسوا کی شخصیات
زمرہ:بقید حیات شخصیات
زمرہ:1993ء کی پیدائشیں
زمرہ:اکیسویں صدی کی برازیلی اداکارائیں
زمرہ:برازیلی فلمی اداکارائیں
زمرہ:برازیلی خواتین ماڈل
سملا

**سملا**  ایک میٹھا رول ہوتا ہے، جسے سوئیڈن، فن لینڈ، اسٹونیا، ناروے،ڈنمارک اور کئی ملکوں میں لینٹ کے حوالے سے بنایا جاتا ہے۔

## حوالہ جات

زمرہ:فنی پکوان
زمرہ:میٹھی روٹیاں
زمرہ:نارویجن پکوان
زمرہ:ویکی ڈیٹا سے مختلف مختصر وضاحت
زمرہ:استونیائی پکوان
زمرہ:فاروی پکوان
زمرہ:آئس لینڈی پکوان
زمرہ:لٹویائی پکوان
زمرہ:آئس لینڈی روٹیاں
زمرہ:سویڈش پکوان
زمرہ:مذہبی کھانا اور مشروب
زمرہ:کیک
برطانوی ادب

**برطانوی ادب**  مملکت متحدہ، آئل آف مین اور رودبار جزائر کے ادب پر مشتمل ہے، چنانچہ اس مضمون میں انہی خطوں میں بولی جانے والی انگریزی زبان کے ادب پر روشنی ڈالی جائے گی۔ تاہم اس میں انگریزی زبان کے علاوہ قدیم انگریزی جسے اینگلو سیکسن بھی کہا جاتا ہے، بھی شامل ہے، نیز لاطینی ادب اور اینگلو نارمن ادب کا بھی ضمنا تذکرہ ہو گا کیونکہ مذکورہ تمام زبانیں انگریزی زبان و ادب کے ارتقا میں معاون رہی ہیں یا خود اس کا حصہ تھیں۔
برطانیہ کی دیگر زبانوں کے ادب پر برطانیہ کی دیگر زبانوں کا ادب کے عنوان سے ایک علاحدہ مضمون موجود ہے جس میں ان ادبی زبانوں کا تذکرہ کیا گیا ہے جو خطہ برطانیہ میں تخلیق ہوئیں۔

## برطانوی شناخت
برطانوی شناخت کی تعریف ہر دور میں بدلتی رہی ہے۔ انگلستان، اسکاٹ لینڈ اور ویلز پر مشتمل جزیرہ رومی سلطنت کے پلینیوس (23–79) کے زمانہ سے ہی جزیرہ برطانیہ عظمی کہلاتا رہا ہے۔ اس جزیرہ پر 450ء میں اینگلو نیسکسن حملہ ہوا اور اسی عہد سے انگریزی زبان یہاں کی قومی زبان رہی ہے۔ اس سے قبل وہاں کے اصل باشندے کیلٹک زبانیں بولتے تھے۔ موجودہ دور کی مملکت متحدہ کے اجزا مختلف زمانے میں اس میں شامل ہوئے۔ 1536ء اور 1542ء کے ویلز اکیٹ کے تحت ویلز کو مملکت انگلستان میں شامل کیا گیا۔ البتہ 1707ء میں جب مملکت برطانیہ عظمی اور مملکت سکاٹ لینڈ کے درمیان معاہدہ ہوا تب ویلز اس کا حصہ نہیں تھا۔ پھر 1801ء میں متحدہ مملکت برطانیہ عظمی و آئر لینڈ کی تشکیل میں ویلز کو مملکت آئرلینڈ کے ساتھ شامل کر لیا گیا۔ زمانہ حال تک وہاں سیلٹک زبانیں رائج تھیں اور یہ زبانیں ویلز کے مختلف علاقوں میں اب بھی موجود ہیں۔

1921ء میں آئرش قومیت تحریک کے تحت تقسیم آئرلینڈ عمل میں آئی اور اس طرح جمہوریہ آئرلینڈ کا ادب برطانوی ادب کا حصہ نہیں رہا۔ البتہ شمالی آئرلینڈ کا ادب پر برطانوی اور آئرش دونوں ادب کا اطلاق ہوتا ہے۔

20ویں صدی میں ویلز کا انگریزی ادب بالخصوص وہ ادبی تخلیقات جن میں ویلز کا تذکرہ ہوا ہے اپنی الگ شناخت رکھتی ہیں۔ جدید ویلز ادب کا ارتقا بھی عام انگریزی کے ساتھ ساتھ ہوتا رہا اور اس طرح اسے اپنی مختلف شناخت ملی۔

سلطنت برطانیہ کی وجہ سے اس کی کالونیوں میں انگریزی زبان و ادب کو خوب پھلنے پھلونے کا موقع ملا اور 19ویں صدی میں انگلستان میں اور اس کے بعد کے دنوں میں ویلز، جزیرہ آئرلینڈ اور دیگر علاقوں میں ترقی پزیر رہا۔

## حوالہ جات


زمرہ:انگریزی ادب
زمرہ:یورپی ادب
زمرہ:ویکی ڈیٹا سے مطابقت رکھنے والی مختصر تفصیل
2012 کبڈی عالمی کپ

2012 کبڈی ورلڈ کپ سرکل اسٹائل کبڈی ورلڈ کپ کا تیسرا ایڈیشن تھا ، جس کا اہتمام حکومت پنجاب نے کیا تھا۔ یہ 1 سے 15 دسمبر 2012 تک صوبہ کے مختلف شہروں میں پنجاب ، ہندوستان میں 16 ممالک کی ٹیموں کے ساتھ کھیلا گیا تھا۔ ٹورنامنٹ کی افتتاحی تقریب بٹھنڈا اور اختتامی تقریب لدھیانہ میں ہوئی۔
## شریک ممالک

## گروپ بندی
16 ٹیموں کو چار چار ٹیموں کے چار گروپوں میں تقسیم کیا گیا تھا۔ میزبان بھارت کو گروپ اے میں رکھا گیا تھا۔

## ناک آؤٹ مرحلے

#### سیمی فائنل

----

#### تیسری جگہ

#### فائنل





زمرہ:بھارتی پنجاب میں کھیل
زمرہ:کبڈی عالمی کپ
زمرہ:بھارت میں کھیلوں کے بین الاقوامی مقابلے
بخت النساء بیگم

**بخت النساء بیگم** (پیدائش: 1547ء — وفات: 2 جون 1608ء) مغل شاہزادی اور مغل شہنشاہ نصیر الدین محمد ہمایوں کی بیٹی اور مغل شہنشاہ جلال الدین اکبر کی بہن تھیں۔
## سوانح
### پیدائش
بخت النساء بیگم کی پیدائش 1547ء میں بدخشاں میں ہوئی۔ اُن کے والد مغل شہنشاہ نصیر الدین محمد ہمایوں اور والدہ ماہ چوچک بیگم تھیں۔ گلبدن بیگم کی بیان کردہ ایک روایت میں ہے کہ مغل شہنشاہ نصیر الدین محمد ہمایوں نے بخت النساء بیگم کی پیدائش سے ایک رات قبل خواب دیکھا تھا اور اِس سعد خواب کی تعبیر میں بیٹی کا نام بخت النساء رکھا۔ بخت النساء بیگم کے دو بھائی (مرزا محمد حکیم، فرخ فال مرزا) اور دو بہنیں (سکینہ بانو بیگم، آمنہ بانو بیگم) تھیں۔

## ازدواج
### شاہ ابوالمعالی سے نکاح
ماہ چوچک بیگم جو بخت النساء بیگم کی والدہ تھیں، ترمذ کے سادات خاندان سے تعلق رکھتی تھیں۔ اِسی خاندن سے تعلق رکھنے والا ایک امیر شاہ ابوالمعالی تھا جو ماہ چوچک بیگم کی کابل پر حکمرانی کے وقت لاہور بھاگ گیا تھا اور وہاں اُسے قید کر لیا گیا تھا۔ جب لاہور سے شاہ ابوالمعالی کو رہائی ملی تو وہ واپس کابل پہنچ گیا اور ماہ چوچک بیگم سے معافی کا طلب گار ہوا۔ ماہ چوچک بیگم نے اُسے خوش آمدید کہا اور بعد ازاں شاہ ابوالمعالی کا بخت النساء بیگم سے نکاح کر دیا گیا۔  شاہ ابوالمعالی چونکہ کابل میں اپنی خود مختاری اور آزادانہ حکومت چاہتا تھا مگر اختیارات سب ماہ چوچک بیگم کے پاس ہوتے تھے جس سے شاہ ابوالمعالی پریشان حالی کا شکار رہا۔ اِسی کشمکش میں شاہ ابوالمعالی نے 1564ء میں ماہ چوچک بیگم کو قتل کروا دیا ۔  خوش قسمتی سے اِس جنگ میں مرزا محمد حکیم کی جان والی بدخشاں سلیمان مرزا نے بچائی اور اُس نے شاہ ابوالمعالی کو شکست دے کر قتل کر دیا اور دوبارہ مرزا محمد حکیم کو کابل کی حکمرانی پر بحال کر دیا۔

### خواجہ حسن سے نکاح
شاہ ابوالمعالی کے قتل کے بعد کابل مرزا محمد حکیم کے ہاتھوں میں آگیا۔ بخت النساء بیگم کابل میں ہی مقیم تھیں، سو مرزا محمد حکیم نے بدخشاں سے تعلق رکھنے والے ایک امیر خواجہ حسن نقشبندی سے بخت النساء بیگم کا نکاح کر دیا۔  خواجہ حسن سے دو بیٹے مرزا بدیع الزماں اور مرزا ولی پیدا ہوئے۔ مرزا محمد حکیم کی وفات کے بعد مرزا بدیع الزماں ماوراء النہر بھاگ گیا اور اُس نے وہیں وفات پائی جبکہ بخت النساء بیگم اور مرزا ولی ہندوستان چلے آئے اور کابل مغل شہنشاہ جلال الدین اکبر کے سپرد کر دیا گیا۔  جلال الدین اکبر نے دونوں افراد کو خوش آمدید کہا اور اپنے ساتھ حرم شاہی میں رکھا۔ 1619ء میں مغل شہنشاہ نور الدین جہانگیر نے مرزا ولی کی شادی بلاقی بیگم سے کردی جو دانیال مرزا کی بیٹی تھی۔
## وفات
بخت النساء بیگم نے 2 جون 1608ء کو آگرہ میں وفات پائی۔

## حوالہ جات

زمرہ:مغل شاہزادیاں
زمرہ:سولہویں صدی کی ہندوستانی خواتین
زمرہ:سترہویں صدی میں ہندوستانی خواتین
زمرہ:ہندوستانی خاتون شاہی اقتدار
زمرہ:خاندان تیموری
زمرہ:مغل اشرافیہ
زمرہ:سولہویں صدی کی ہندوستانی شخصیات
زمرہ:سترہویں صدی کی ہندوستانی شخصیات
زمرہ:شہنشاہوں کی بیٹیاں
زمرہ:سولہویں صدی کی مغلیہ سلطنت کی شخصیات
زمرہ:سترہویں صدی کی مغلیہ سلطنت کی شخصیات
طوارق

**طوارق** بربر نسل کے قبائل کا اتحاد ہے۔ یہ بنیادی طور پر صحرائے اعظم میں مقیم ہیں جو لیبیا کے جنوب مغرب سے جنوبی الجزائر، نائجر، مالی اور برکینا فاسو تک پھیلے ہوئے ہیں۔ 
یہ روایتی طور پر خانہ بدوش اور مویشی پالتے ہیں۔ یہ چھوٹے گروہ کی صورت میں شمالی نائیجیریا میں بھی پائے جاتے ہیں۔ 

طوارق لوگ طوارق زبانیں بولتے ہیں جو افرو۔ایشیائی زبانوں کے لسانی خاندان کی بربر شاخ سے تعلق رکھتی ہیں۔
طوارق لوگوں کو "نیلے لوگ" بھی کہا جاتا ہے کیونکہ یہ روایتی طور پر نیل سے رنگے کپڑے پہنتے ہیں جو ان کی جلد پر بھی داغ ڈالتا ہے۔ 
اس نیم خانہ بدوش مسلمان لوگوں کے بارے میں یہ خیال کیا جاتا ہے کہ یہ شمالی افریقا کے بربر باشندے ہیں۔ طوارق نسلی گروہوں کے بارے میں یہ خیال کیا جاتا ہے کہ یہ شمالی افریقا اور ملحقہ ساحلی علاقے میں اسلام کے پھیلاؤ میں تاریخی طور پر اثر انداز رہے ہیں۔ 

## حوالہ جات

زمرہ:افریقا کی مسلمان برادریاں
زمرہ:افریقا کے قبائل
زمرہ:افریقی خانہ بدوش
زمرہ:الجزائر کے نسلی گروہ
زمرہ:بربر لوگ اور قبائل
زمرہ:برکینا فاسو کے نسلی گروہ
زمرہ:تاریخ صحارا
زمرہ:جدید خانہ بدوش
زمرہ:شمالی افریقا کی شخصیات
زمرہ:شمالی افریقا میں نسلی گروہ
زمرہ:طوارق
زمرہ:لیبیا کے نسلی گروہ
زمرہ:مالی کے نسلی گروہ
زمرہ:نائجر کے نسلی گروہ
زمرہ:نائجیریا کے نسلی گروہ
زمرہ:طوارق قوم
زمرہ:افرو۔ایشیائی قومیں
زمرہ:ویکی ڈیٹا سے مختلف مختصر وضاحت
زمرہ:مسلمان برادریاں
زمرہ:المغرب کے نسلی گروہ
زمرہ:افریقا کی مقامی اقوام
ہندوستان میں 1545ء

## واقعات
*22 مئی:  شیر شاہ سوری نے کالنجر کے مقام پر ایک قلعہ کی محاصرہ بندی کے دوران آتش گیر مادے کے پھٹ جانے پر وفات پائی۔
*26 مئی:  اسلام شاہ سوری سلطنت سور کا سلطان مقرر ہوا۔

## پیدائشیں
## وفیات
* 22 مئی:  شیر شاہ سوری،  سلطان دہلی (1540ء تا 1540ء)۔   (پیدائش: 1486ء) 
* ستمبر:  **[[خانزادہ بیگم]]**،  مغل شہنشاہ ظہیر الدین محمد بابر کی بیٹی اور مغل شاہزادی۔ (پیدائش: 1487ء)
زمرہ:ہندوستان میں 1545ء

زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت میں 1540ء کی دہائی
آفاق بیگم

**آفاق بیگم** (وفات: 1528ء) ہرات میں تیموری سلطنت کے حکمران سلطان حسین مرزا بایقرا کی زوجہ، تیموری سلطنت کی ملکہ اور سلطان ابو سعید میرزا کی بیٹی تھیں۔
## سوانح
[220px|تصغیر|[سلطان حسین مرزا بایقرا، آفاق بیگم کے شوہر]]
آفاق بیگم کے متعلق ابتدائی معلومات یا تفصیلات دستیاب نہیں ہوسکیں اور نہ اُن کے سال پیدائش کے متعلق کوئی شواہد موجود ہیں۔ آفاق بیگم نہایت باسلیقہ، دانشمند اور باشعور خاتون تھیں۔ وہ ماوراء النہر کے تیموری سلطان ابوسعید مرزا کی بیٹی تھیں۔
### ازدواج
آفاق بیگم سلطان حسین مرزا بایقرا کی پہلی بیوی تھیں جو ہرات میں تیموری سلطنت کی ایک شاخ کا حکمران تھا۔ ایک عرصے تک جب آفاق بیگم سے کوئی اولاد نہ ہو سکی تو آفاق بیگم نے اپنی ایک منہ بولی بہن سے سلطان حسین مرزا بایقرا کی شادی کروا دی جس سے سلطان حسین مرزا بایقرا کے نو لڑکے لڑکیاں پیدا ہوئیں۔ اِن سب کو آفاق بیگم نے اپنے سایہ عاطفت میں لے لیا اور اِن سب کی ایسی عمدہ تربیت کہ نہ حقیقی ماں سے ممکن تھی اور نہ کسی اور سے۔ سب اہل خاندان اور دوسرے لوگوں نے بیگم کی اِس کاوش و اِیثار کی تعریف و تحسین کی اور اِس سے آفاق بیگم کا بلند مرتبہ تیموری سلطنت میں بڑھتا چلا گیا۔
### [[ظہیر الدین محمد بابر]] اور آفاق بیگم
آفاق بیگم سلطان ابو سعید میرزا کی بیٹی تھیں جو ظہیر الدین محمد بابر کا دادا تھا اور آفاق بیگم کے بھائی عمر شیخ مرزا والیٔ فرغانہ تھے۔ اِس رشتے داری میں آفاق بیگم ظہیر الدین محمد بابر کی پھوپھی تھیں۔ دونوں کے مابین بہترین قرابت داری قائم رہی۔ خود ظہیر الدین محمد بابر نے تزک بابری میں ایسی چند ملاقاتوں کا ذِکر بھی کیا ہے۔ ایک بار آفاق بیگم ملاقات کو آئیں تو بابر بادشاہ نے اُن کے سامنے دِیدۂ و دِل فرشِ راہ کردیے اور حد سے بڑھ کر تواضع کی۔ بابر بادشاہ اکثر آفاق بیگم کی تعریف کیا کرتا تھا۔ ایک بار اُس نے کہا کہ: ’’آفاق بیگم بڑی وفادار اور مہربان خاتون ہے، جب اُس کا شوہر بیمار ہوا تو اُس نے حرم شاہی کی تمام بیگمات سے بڑھ کر اُس کی خدمت کی اور خبر گیری کرتی رہی۔

## وفات
4 مئی 1506ء کو سلطان حسین مرزا بایقرا نے ہرات میں وفات پائی اور آفاق بیگم اپنے شوہر کے اِنتقال کے بعد 26 سال تک زندہ رہیں اور اِس تمام مدت میں وہ ہرات میں زندگی بسر کرتی رہیں۔ 934ھ مطابق 1528ء کو ہرات میں وفات پائی۔ بابر بادشاہ کو آفاق بیگم کی وفات کی خبر تب ملی جب وہ چندیری کے محاصرے میں مصروف تھا۔

## حوالہ جات

زمرہ:تاریخ ہرات
زمرہ:تیموری فرماں روا
زمرہ:ہرات کی شخصیات
کھرفق

**کھرفق**  پاکستان کا ایک رہائشی علاقہ جو گلگت بلتستان میں دریائے شیوک کے کنارے واقع ہے۔

## وجہ تسمیہ
سکردو سے خپلو کی طرف جاتے ہوئے پڑوسی گاؤں یوگو کے اختتام پر، کھرفق کے شروع میں کھرفق پل موجود ہے جو دریائے شیوک پر بنایا گیا ہے۔ یہ مقام یوگو اور کھرفق گاؤں کا حد فاصل ہے، یعنی دونوں علاقوں کو الگ کرتا ہے۔

پل کے دوسری طرف علی ازگل (علی اصغر) نام کا ایک میدان واقع ہے جہاں پہ ایک روایت کے مطابق پرانے زمانے میں ایک قلعہ ہوتا تھا جو اسی نام سے موسوم تھا۔ یوگو کی طرف سے اس جگہ کے پچھلی جانب کھرفق گاؤں واقع ہے۔ اسی قلعے کی وجہ سے گاؤں کا نام کھرفق پڑا۔ مقامی زبان میں "کھر" کے معنی "قلعہ" اور "فق" کا معنی "پیچھے" یعنی "قلعے کے پیچھے" ہے۔

## [[جھیل کھرفق]]

کھرفق گاؤں پہاڑ دامن میں نچلی سمت دریائے شیوک کے کنارے واقع ہے جبکہ پہاڑ کے اوپر کی طرف جائیں تو وہاں پہ ایک خوب صورت جھیل واقع ہے جسے جھیل کھرفق کہا جاتا ہے۔ یہاں سے ایک نالہ نیچے گاؤں کی طرف بہتا ہوا دریائے شیوک کے ساتھ جا ملتا ہے۔ اس پانی کو واٹر چینل کے ذریعے آپ پاشی کے لیے استعمال میں لایا جاتا ہے۔

## مزید دیکھیے
* پاکستان
* پاکستان کے شہروں کی فہرست

## حوالہ جات

زمرہ:ضلع گانچھے کے آباد مقامات
زمرہ:پاکستان کے دیہات
زمرہ:ویکی ڈیٹا سے مختلف مختصر وضاحت
زمرہ:بلتستان
انڈین بینک ایسوسی ایشن

## انڈین بینک ایسوسی ایشن

انڈین بینکس ایسوسی ایشن ( انگریزی : Indian Bankks Association، مختصر: IBA) ، کا قیام 26 ستمبر 1949 کو ہندوستان سے کام کرنے والے ، ہندوستانی بینکوں اور مالیاتی اداروں کو ، ہندوستان میں بینکاری کے انتظام کے لیے ایک نمائندہ ادارہ کے طور پر قائم کیا گیا تھا۔ ابتدائی طور پر 1949 میں اس کے 22 ہندوستانی بینک ممبر تھے۔ اس وقت ہندوستان میں کام کرنے والی تقریباً150 کمپنیوں کی اس میں رکنیت ہے۔ یہ ایسوسی ایشن ہندوستانی بینکاری کی ترقی ، ہم آہنگی اور استحکام کے مقصد کے ساتھ قائم کی گئی تھی۔ اسی وقت ، یہ ارادہ بھی تھا کہ ممبر بینکوں کو مختلف طریقوں سے مدد فراہم کی جائے ، نئی اقسام کے نظام کا قیام عمل میں لایا جا. اور ممبروں میں قبول کیے جانے والے نئے معیارات کو قائم کیا جائے۔

انڈین بینکس ایسوسی ایشن کا انتظام ایک کمیٹی کرتی ہے۔ اس کمیٹی کے موجودہ ممبر ایک چیئرمین (موجودہ ممبر ایم ڈی مالیا ) پر مشتمل ہیں ۔ وی پی شیٹی اور ایم وی نیئر سابقہ ​​قابل ذکر چیئرمین رہے ہیں ۔ ان کے علاوہ ، چار نائب صدور ، ایک اعزازی سکریٹری اور 31 ارکان ہیں۔

## انتظامی کمیٹی
ہندوستانی بینک ایسوسی ایشن کی انتظامی کمیٹی کے ارکان بینکوں میں مندرجہ ذیل بینکوں کو شامل کیا گیا ہے۔
* بینک آف انڈیا
* یونائیٹڈ بینک آف انڈیا
* پنجاب نیشنل بینک
* ایچ ڈی ایف سی بینک
* آندھرا بینک
* یونین بینک آف انڈیا
* سنٹرل بینک آف انڈیا
* اسٹیٹ بینک آف انڈیا
* بینک آف بڑودہ
* وجیا بینک
* کارپوریشن بینک
* دینا بینک
* کینارا بینک
* IDBI بینک
* انڈین بینک
* انڈین اوورسیز بینک
* اورینٹل بینک آف کامرس
* اسٹیٹ بینک آف بیکنیر اور جے پور
* سٹی بینک این اے
* اے بی این امرو بینک این وی
* بی این پی پریباس
* اسٹینڈرڈ چارٹرڈ بینک
* بینک آف امریکا
* آئی سی آئی سی آئی بینک لمیٹڈ
* فیڈرل بینک لمیٹڈ
* یس بینک لمیٹڈ
* جنکلیوان سہکاری بینک لمیٹڈ
* ناگپور نگرک سہکاری بینک لمیٹڈ
* سٹیزینکریڈٹ کوآپریٹو بینک لمیٹڈ
* کرناٹک بینک لمیٹڈ

## بیرونی روابط
* Official site 

زمرہ:بھارت میں بنکاری
زمرہ:بھارت میں 1946ء کی تاسیسات
بہار بانو بیگم

**بہار بانو بیگم** (پیدائش: 14 ستمبر 1590ء – وفات: 8 ستمبر 1653ء) مغل شاہزادی، مغل شہنشاہ نور الدین جہانگیر کی بیٹی اور مغل شہنشاہ جلال الدین اکبر کی پوتی تھی۔

## سوانح
### ابتدائی حالات اور پیدائش
بہار بانو بیگم کی پیدائش 14 ستمبر 1590ء کو لاہور میں ہوئی۔ بہار بانو بیگم کی والدہ کا نام کرامسی تھا جو راٹھور خاندان سے تعلق رکھنے والے راجا کیشو داس کی بیٹی تھی۔  جس دن بہار بانو بیگم کی پیدائش ہوئی، عین اُسی روز جگت گوسائیں سے نور الدین جہانگیر کی ایک بیٹی پیدا ہوئی جس کا نام بیگم سلطان بیگم رکھا گیا۔ بہار بانو بیگم اپنے والد کی چھٹی اولاد اور چوتھی بیٹی تھی۔ بہار بانو بیگم کا سگا کوئی بہن بھائی نہیں تھا۔

## ازدواج
مغل شہنشاہ نور الدین جہانگیر نے 1625ء میں بہار بانو بیگم کی شادی طہمورث مرزا سے کردی جو دانیال مرزا کا بیٹا تھا۔ علاوہ ازیں طہمورث مرزا کے چھوٹے بھائی ہوشنگ مرزا سے خسرو مرزا کی بیٹی ہوشمند بانو بیگم کی شادی کردی۔ 28 اکتوبر 1627ء کو مغل شہنشاہ نور الدین جہانگیر کی وفات کے بعد تخت کے دعویداروں میں شہریار مرزا نے تخت پر قبضہ کر لیا اور خود کو شہنشاہ نامزد کر دیا۔ خسرو مرزا کے ایک بیٹے داور بخش کو بڑی تگ و دَو کے بعد لاہور میں تخت پر بٹھا دیا گیا مگر تخت کا اصل دعویدار مغل شہنشاہ شاہ جہاں تھا جس کے حکم پر تخت کے غاصبوں کو گرفتار کرنے اور موت کی سزا سنانے میں ہوشنگ مرزا، طہمورث مرزا، داور بخش اور گرشاسپ مرزا بھی شامل تھے۔ 23 جنوری 1628ء کو شاہ جہاں کے حکم پر ان چاروں شاہزادوں کو لاہور میں قتل کر دیا گیا۔ طہمورث مرزا کے قتل کے بعد بہار بانو بیگم نے زندگی کے باقی 25 سال حالتِ بیوگی میں بسر کیے۔ اِس دوران بہار بانو بیگم کا زیادہ تر قیام آگرہ اور دہلی میں رہا۔

## وفات
بہار بانو بیگم نے 8 ستمبر 1653ء کو 62 سال کی عمر میں آگرہ میں وفات پائی۔بہار بانو بیگم کی تدفین آگرہ میں واقع مقبرہ مریم الزمانی میں کی گئی۔

## حوالہ جات

زمرہ:مغل شاہزادیاں
زمرہ:مغل اشرافیہ
زمرہ:خاندان تیموری
زمرہ:ہندوستانی خاتون شاہی اقتدار
زمرہ:سولہویں صدی کی ہندوستانی خواتین
زمرہ:سترہویں صدی میں ہندوستانی خواتین
زمرہ:ہندوستانی شہزادیاں
زمرہ:ہندوستانی بادشاہی
زمرہ:مغلیہ سلطنت کی خواتین
زمرہ:سولہویں صدی کی ہندوستانی شخصیات
زمرہ:سترہویں صدی کی ہندوستانی شخصیات
زمرہ:شہنشاہوں کی بیٹیاں
زمرہ:ویکی ڈیٹا سے مختلف مختصر وضاحت
زمرہ:سترہویں صدی کی مغلیہ سلطنت کی شخصیات
ریزے

**ریزے** ایک مزاحیہ مانگا سلسلہ جسے **ھارُونو تومویا**نے لکھا ہے۔ اِس کی سلسلہ کاری کا آغاز میڈیا فیکٹری نے جوُلائی 2008ء میں ماہانہ وار براہِ راست رسالہ میں کیا۔ اِس کو اگست 2019ء میں 14 تنکوبون جلدوں میں جمع کیا جا چکا ہیں۔ 6 جنوری 2014ء تا 24 مارچ 2014ء تک اِس کی ایک آنیمے نشریات جاپانی اینیمیشن کمپنی برینز بیس(Brain's Base) نے کی۔

## حوالہ جات
چینی امریکی ادب

**چینی امریکی ادب**  اس ادب کو کہا جاتا ہے جسے ریاستہائے متحدہ امریکا میں قیام پزیر چینی نژاد ادیب یا شاعر نے تخلیق کیا ہو۔ ادب کی یہ صنف 19ویں صدی میں شروع ہوئی اور 20ویں صدی میں اسے خوب عروج حاصل ہوا۔ سوئی سن فار، فرینک چن، میکسین ہانگ کنگسٹن اور ایمی تان چند مشہور چینی امریکی ادبا ہیں۔

## خصوصیت اور موضوعات
چینی امریکی ادبا متعدد موضوعات کو سیراب کرتے ہیں۔ ایک عام موضوع چینی امریکیوں کے ذریعہ ، سفید فام امریکی معاشرے میں ، قومی دھارے میں شامل ہونے کے چیلینج ، دونوں اندرنی اور بیرونی ، ہے۔ دوسرا اہم اور عام موضوع پرانی اور نئی نسلوں کے درمیان میں باہم مکالمہ اور تعلقات ہیں اور یہ چینی قوم اور چینی امریکی قوم دونوں میں مشترک ہے۔ پرانی نسل عموما چین میں پیدا ہوئی اور امریکا میں جا بسی جبکہ نئی نسل انھی چینی ماں باپ سے امریکا میں پیدا ہوئی۔ ایک اہم موضوع جنس اور شناخت بھی ہے جن سے وہ ہمیشہ دوچار رہتے ہیں۔

## تاریخ
### 19ویں صدی کا چینی امریکی ادب
19ویں صدی کا چینی امریکی ادب زیادہ تر چینی زبان میں لکھا گیا تھا اور اپنی ابتدائی مراحل میں تھا۔ چینی نژاد امریکیوں کا چینی زبان کا ادب حال ہی میں دریافت اور مہیا ہوا تھا۔

19ویں صدی کے چینی امریکی ادبا جنھوں ابتدائی مرحلہ میں لکھنا شروع کیا تھا عموما یا تو ملازمین تھے یا طلبہ تھے۔ انھوں نے شروع شروع میں سوانح پر لکھنا شروع کیا۔ سوانح کے علاوہ ناول، شاعری بھی لکھی مگر موضوع علاقائی ہوا کرتا تھا۔ کئی لکھاریوں نے چینی زبان کے ساتھ انگریزی زبان میں بھی لکھا۔ کبھی ایک ہی موضوع کو دونوں زبان میں لکھتے اور کبھی ایک زبان کے ادب کو دوسری زبان میں ترجمہ کردیتے۔ ان کے لہجہ اور متن میں اختلاف پایا جاتا تھا کیونکہ انگریزی زبان میں لکھنے والے چینی امریکی ادبا مسلسل بڑھتے ہوئے دقیانوسی زرد خطرہ سے دوچار رہتے تھے۔

چینی امریکی ادبا کی پہلی نسل میں ایک اہم نام یونگ وینگ کا تھا جو پہلا چینی نژاد طالب علم تھا جس نے کسی امریکی یونیورسٹی سے (1854ء میں ییل یونیورسٹی) سے گریجویشن کیا تھا۔ اس کی خود نوشت سوانح *مائی لائف ان چائنا اینڈ امریکا* 1909ء میں شائع ہوئی تھی۔

## 20ویں صدی کا چینی امریکی ادب
اس دور کا چینی امریکی ادب زیادہ تر انگریزی میں لکھا گیا۔ ایڈیت ماوڈے ایٹون نے قلمی نام سوئی سن فار سے لکھنا شروع کیا اور وہ پہلی چینی امریکی افسانوی ادیبہ تھی جس نے انگریزی زبان میں تھا۔ البتہ اس کی تصانیف جو اس نے عہد نوجوانی میں شائع کروائے تھے ضائع ہو گئے تھے اور 1995ء تک دوبارہ شائع نہیں ہو سکے تھے۔ اس کے بعد 1930ء کی دہائی میں لین یوتانگ کی کتاب *مائی کنٹری اینڈ مائی پپل* (1935ء) اور *دی امپورٹس آف لیونگ* (1937ء) مقبول عام ہوئیں۔

## حوالہ جات

زمرہ:امریکی ادب
زمرہ:انگریزی ادب
زمرہ:چینی-زبان کا ادب
زمرہ:چینی ادب
کوچ یونیورسٹی

**کوچ یونیورسٹی** 
() استنبول، ترکی میں ایک نجی جامعہ ہے۔ 
2018ء میں کوچ یونیورسٹی **ٹائمز ہائر ایجوکیشن ورلڈ یونیورسٹی رینکنگ** کے مطابق ترکی کی بہترین یونیورسٹی تھی۔ 

## تصاویر

File:Koç Üniversitesi Ana Kampüs Bilim Kapısı.JPG|
File:Koç Üniversitesi.jpg|
File:KoçUniversity1.jpg|
File:KoçUniversity2.jpg|
File:KoçUniversity4.jpg|
File:Koc University - Engineering Faculty - 2.jpg|


## حوالہ جات

زمرہ:1993ء میں قائم ہونے والے تعلیمی ادارے
زمرہ:استنبول میں جامعات اور کالج
زمرہ:ترکی میں 1993ء کی تاسیسات
زمرہ:ترکیہ میں نجی جامعات اور کالج
زمرہ:سارییر
زمرہ:کوچ یونیورسٹی
زمرہ:Articles using infobox university
زمرہ:Pages using infobox university with the affiliations parameter
زمرہ:ویکی ڈیٹا سے مختلف مختصر وضاحت
امور مقاصد سے ہیں

**امور مقاصد سے ہیں** (عربی: ) قواعد کلیہ کا پہلا کلیہ ہے۔ اس کا مفہوم ہے کہ امور (اعمال/افعال) اپنے مقاصد (نیت/ارادہ) کے لحاظ سے دیکھیے جائیں گے۔ یہ کلیہ مشہور حدیث اعمال کا دارومدار نیت پر ہے، سے ماخوذ کیا گیا ہے۔ یعنی کسی کام کے بارے جوحکم دیا جائے گا اس کی بنیاد اس مقصد پر ہو گی جو اس کام سے مقصود تھا۔ لوگوں کے اعمال و افعال اور ان کے قولی و فعلی تصرفات کے قانونی نتائج اور احکام کا دارومدار کرنے یا کہنے والے کی نیت اور ارادے پر ہوتا ہے۔ جیسی نیت ہو گی یا ارادہ، ویسا ہی اس قانون یا فعل کا قانونی (فقہی/شرعی) نتیجہ مرتب ہو گا۔

## مزید دیکھیے
* قواعد کلیہ

## حوالہ جات

زمرہ:فقہی قواعد
والنس آبراہ

**والنس آبراہ** 
( یا *Bozdoğan Kemeri*، معنی "گرے فالکن کی نالی"; ، *Agōgós tou hýdatos*، محض معنی "آبراہ")
ایک رومی آبراہ ہے جو مشرقی رومی سلطنت کے دار الحکومت قسطنطنیہ (جدید استنبول، ترکی) کو پانی فراہم کرنے والا سب سے بڑا نظام تھا۔ اسے چوتھی صدی عیسوی کے آخر میں رومی شہنشاہ والنس نے مکمل کیا۔ اس کا انتظام بازنطینیوں اور بعد میں عثمانیوں نے کیا اور اسے استعمال کیا گیا۔ اب  یہ شہر کے سب سے اہم مقامات میں سے ایک ہے۔

## مزید دیکھیے
* آبراہ

## حوالہ جات

زمرہ:استنبول میں سیاحتی مقامات
زمرہ:ترکی میں آبراہیں
زمرہ:چوتھی صدی میں پایہ تکمیل پل
زمرہ:ضلع فاتح
زمرہ:قسطنطنیہ
زمرہ:ویکی ڈیٹا سے مختلف مختصر وضاحت
زمرہ:والنس
معمار سنان فائن آرٹس یونیورسٹی

**معمار سنان فائن آرٹس یونیورسٹی** 
() فنون لطیفہ کی اعلیٰ تعلیم کے لیے ترکی کی ایک ریاستی یونیورسٹی ہے۔
یہ ترکی کے شہر کے ضلع بےاوغلو میں واقع ہے۔ 
جامعہ کا سلطنت عثمانیہ کے مایہ ناز معمار '''معمار سنان پاشا کے نام پر ہے۔
## مزید دیکھیے
* معمار سنان پاشا

## حوالہ جات


زمرہ:1882ء میں قائم ہونے والے تعلیمی ادارے
زمرہ:1982ء میں قائم ہونے والے تعلیمی ادارے
زمرہ:باسفورس
زمرہ:بےاوغلو
زمرہ:ترکی میں 1982ء کی تاسیسات
زمرہ:سلطنت عثمانیہ میں 1882ء کی تاسیسات
زمرہ:ترکیہ میں ریاستی جامعات اور کالج
زمرہ:وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:1882ء میں قائم ہونے والے کالج اور جامعات
مرمرہ یونیورسٹی

**مرمرہ یونیورسٹی**  (ترکی: *Marmara Üniversitesi*) استنبول، ترکی کے ضلع فاتح میں ایک عوامی جامعہ ہے۔ یہ 124 سالوں سے یہ ترکی میں اعلیٰ تعلیم کے بہترین اداروں میں سے ایک ہے۔ موجودہ صدر ترکی رجب طیب ایردوان نے اسی جامعہ سے معاشیات اور انتظامی علوم کی فیکلٹی سے گریجویشن کی۔ 

## حوالہ جات

زمرہ:1883ء میں قائم ہونے والے تعلیمی ادارے
زمرہ:سلطنت عثمانیہ میں 1883ء کی تاسیسات
زمرہ:ضلع فاتح
زمرہ:مرمرہ یونیورسٹی
زمرہ:استنبول میں جامعات اور کالج
زمرہ:ترکیہ میں ریاستی جامعات اور کالج
زمرہ:وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں
زمرہ:Articles using infobox university
زمرہ:Pages using infobox university with the affiliations parameter
زمرہ:ویکی ڈیٹا سے مختلف مختصر وضاحت
زمرہ:اسکودار
زمرہ:1883ء میں قائم ہونے والے کالج اور جامعات
استنبول ٹیکنیکل یونیورسٹی

**استنبول ٹیکنیکل یونیورسٹی** 
(ترکی زبان *İstanbul Teknik Üniversitesi*، ّمخفف **ITU**) استنبول، ترکی میں واقع ایک بین الاقوامی تکنیکی یونیورسٹی ہے۔ یہ دنیا کی تیسری قدیم ترین ٹیکنیکل یونیورسٹی ہے جو انجینئری علوم کے لیے مختص ہے۔ 
استنبول ٹیکنیکل یونیورسٹی (ترکی: İstanbul Teknik Üniversitesi، جسے عام طور پر ITU یا The Technical University کہا جاتا ہے) استنبول، ترکی میں واقع ایک بین الاقوامی تکنیکی یونیورسٹی ہے۔ یہ دنیا کی تیسری قدیم ترین تکنیکی یونیورسٹی ہے جو حال ہی میں انجینئرنگ سائنسز کے ساتھ ساتھ سماجی علوم کے لیے وقف ہے اور ترکی کے سب سے نمایاں تعلیمی اداروں میں سے ایک ہے۔ 2016 میں کیو ایس ورلڈ یونیورسٹی رینکنگ کے ذریعہ "انجینئرنگ اور ٹیکنالوجی" کے میدان میں ITU دنیا بھر میں 173 ویں (ملک بھر میں پہلا) اور "نیچرل سائنسز" کے میدان میں دنیا بھر میں 307 واں (ملک بھر میں پہلا) ہے۔ یونیورسٹی میں 99 انڈرگریجویٹ، 192 گریجویٹ پروگرامز، 14 فیکلٹیز، کل 154,000 m2 رقبے والی لیبز اور 12 تحقیقی مراکز ہیں۔ لیکچرر/طالب علم کا تناسب 1/25 ہے۔

## حوالہ جات


زمرہ:1770ء کی دہائی میں قائم ہونے والے تعلیمی ادارے
زمرہ:ترکیہ میں ریاستی جامعات اور کالج
زمرہ:سلطنت عثمانیہ میں 1773ء کی تاسیسات
زمرہ:شیشلی
زمرہ:1773ء کی تاسیسات
زمرہ:انجینئرنگ جامعات و کالج
زمرہ:استنبول میں ثقافت
زمرہ:ایشیا میں 1770ء کی دہائی کی تاسیسات
زمرہ:یورپ میں 1770ء کی دہائی کی تاسیسات
زمرہ:ترکیہ میں تاسیسات
چیلسی ہینڈلر

**چیلسی ہینڈلر**  ( پیدائش: 25 فروری 1975ء) امریکی یہودی نژاد اداکارہ، کامیڈین، ٹیلی وژن میزبان، مصنفہ، پروڈیوسر اور فعالیت پسند ہیں۔ انھوں نے 2007ء سے 2014ء تک ای نیٹ ورک (E! network) پر رات کے وقت کے ایک ٹاک شو Chelsea Lately کی میزبانی کے فرائض انجام دیے۔ جنوری 2016ء میں نیٹ فلکس پر ایک ڈاکومنٹری Chelsea Does جاری ہوئی۔ 2016ء سے 2017ء کے درمیانی عرصہ میں انھوں نے Chelsea کے نام سے ایک ٹاک شو کی میزبانی کی۔ 2012ء میں ٹائم رسالے نے چیلسی کو 100 با اثر شخصیات کی فہرست ٹائم 100 میں شامل کیا۔ 2010ء میں فوربس (جریدہ) نے انھیں 100 مشاہیر کی فہرست میں 92 نمبر پر شامل کیا۔

## حالات زندگی
چیلسی ہینڈلر 25 فروری 1975ء میں لیونگسٹن، نیو جرسی، ریاستہائے متحدہ امریکا میں پیدا ہوئیں۔ وہ کار ڈیلر اور ہوم میکر ریٹا کے 6 بچوں میں سب سے بڑی ہیں۔ ان کے والد اشکنازی یہود اور والدہ جرمن نژاد تھیں۔ انھوں نے لیونگسٹن اسکول سے تعلیم حاصل کی۔ ان کے Cosmopolitan (magazine) اور Now (1996–2019 magazine) میں کالم شائع ہوتے رہے ہیں۔مئی 2009ء میں انھوں نے سان فرانسسکو میں ہونے والے 20 ویں سالانہ گلیڈ میڈیا ایوارڈ (GLAAD Media Award) کی میزبانی کے فرائض انجام دیے۔ مارچ 2012ء میں انھوں نے لاس اینجلس میں ہونے والے انسانی حقوق مہم گالا کی میزبانی کی۔ ان کی اب 6 کتابیں شائع ہو چکی ہیں، جن میں My Horizontal Life: A Collection of One-Night Stands، Are You There, Vodka? It's Me, Chelsea، Chelsea Chelsea Bang Bang، Lies That Chelsea Handler Told Me، Uganda Be Kidding Me اور Life Will Be the Death of Me: . . . and you too! شامل ہیں۔ ان کی کتابوں کے باعث چیلسی نیو یارک ٹائمز کے بیسٹ سیلر مصنفین کی صف میں بھی شامل رہی ہیں۔ چیلسی کی کتابیں اس قدر کامیاب رہتی ہیں کہ وہ پبلشر کا کریڈٹ بھی شیئر کرتی ہیں۔

## تصانیف
* 
* 
* 
* 
* 
* Handler, Chelsea (2019). Life Will Be the Death of Me: . . . and you too!. New York: Spiegel & Grau. .

## بیرونی روابط
* 
* انٹرنیٹ آریکائیو پر چیلسی ہینڈلر کی کتابیں

## حوالہ جات

زمرہ:1975ء کی پیدائشیں
زمرہ:اکیسویں صدی کی امریکی اداکارائیں
زمرہ:اکیسویں صدی کی امریکی مصنفات
زمرہ:امریکی فلمی اداکارائیں
زمرہ:امریکی یاداشت نگار
زمرہ:امریکی ٹیلی ویژن اداکارائیں
زمرہ:بقید حیات شخصیات
زمرہ:جرمن نژاد امریکی شخصیات
زمرہ:خواتین ٹیلی وژن پروڈیوسرز
زمرہ:ریاستہائے متحدہ کے ایل جی بی ٹی کیو حقوق فعالیت پسند
زمرہ:لیونگسٹن، نیو جرسی کی شخصیات
زمرہ:نیو جرسی کی اداکارائیں
زمرہ:نیو جرسی کے مصنفین
زمرہ:یہودی امریکی اداکارائیں
زمرہ:یہودی امریکی مصنفین
زمرہ:نیو جرسی کے ڈیموکریٹس
زمرہ:امریکی ملحدین
زمرہ:کیلیفورنیا کے ٹیلی وژن پروڈیوسرز
زمرہ:نیو جرسی کے ٹیلی وژن پروڈیوسرز
زمرہ:امریکی خواتین ٹیلی وژن پروڈیوسرز
زمرہ:اکیسویں صدی کے امریکی یہودی
زمرہ:ٹائم 100
زمرہ:وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں
زمرہ:یہودی نژاد امریکی شخصیات
زمرہ:اشکنازی یہودی
زمرہ:ویکی ڈیٹا سے مختلف مختصر وضاحت
زمرہ:امریکی اشکنازی یہودی
زمرہ:امریکی خواتین یاداشت نگار
زمرہ:نیو جرسی کے یہودی
زمرہ:امریکی خواتین پوڈ کاسٹر
زمرہ:یہودی امریکی مزاح کار
زمرہ:یہودی خواتین مزاح کار